Rintasolki
Vielä kerran tilinpäätös tehty,
 kerran ylijäämä elon,
 vielä kerran kuolo kuitin saanut.

 Jälleen hengähtää voin vapahasti,
 jälleen sydämeni kirjat näyttää,
 jälleen pääni korkealla kantaa.

 Siitä sulle, tyttö kulta, kiitos!
 Siitä sulle laulun laaker-lehvä,
 siitä sulle riemun rintasolki.

 Annoit elämäsi päivänkukat,
 annoit sydämesi kullat, paärlyt,
 annoit koko raikkaan nuoruutesi.

 Ensi kerta kaksi köyhää tapaa;
 ensi kerta peljättää jo mua,
 ensi kerta meidät kuoloon kutsuu.